Rino Serra/Le fior dël mal/034


XXXIV. Ël gat 
Sël mè cheur amoros ven bel gat mè; 
Le grinfie 'd toa piòta traten, 
E lass-me 'nt ij tò bej euj spërfondé 
Che 'd metal e d'agata a son pien. 

Quand ij mè dij con còmod carëssand 
A van la testa e 'l bel dòrs elastich 
E 'd piasì mia man së sta 'nciocand 
Ant ël toché tò bel còrp eletrich, 

Mi i vëdd mia dòna 'n ëspirit. Sò sguard 
Coma 'l tò o amabil bestia, 
Përfond e frèid, a taja e intra mé 'n dard 

E dai pé su fin-a a la testa, 
N'aria sutila e n'asardos përfum, 
A novo tut antorn al sò còrp brun. 

Rino Serra
Leteratura piemontèisa
Baudelaire